ಸ.ಹಿ.ಪ್ರಾ. ಶಾಲೆ ಕಾಸರಗೋಡು ಸಿನೆಮಾಗೆ ಎರಡು ವರ್ಷದ ಸಂಭ್ರಮ. ಸ.ಹಿ.ಪ್ರಾ. ಶಾಲೆ ಕಾಸರಗೋಡು ಸಿನೆಮಾಗೆ ಎರಡು ವರ್ಷದ ಸಂಭ್ರಮ. ಅಳಿವಿನಂಚಿನಲ್ಲಿರುವ ಕನ್ನಡ ಶಾಲೆಗಳ ಬಗ್ಗೆ ಮನೋಜ್ಞವಾಗಿ ಚಿತ್ರಿಸಿದ ಈ ಸಿನಿಮಾ ಎಲ್ಲಾ ವಯೋಮಾನದವರಿಂದ ಮೆಚ್ಚುಗೆ ಪಡೆದುಕೊಂಡಿದೆ. ರಿಷಭ್ ಶೆಟ್ಟಿ ನಿರ್ದೇಶನದ ಈ ಸಿನಿಮಾದಲ್ಲಿ ಅನಂತನಾಗ್ ಅವರ ಲಾಯರ್ ಪಾತ್ರ ಮತ್ತು ಕರಾವಳಿ ,ಕಾಸರಗೋಡಿನ ಕೆಲ ಬಾಲ ಪ್ರತಿಭೆಗಳು ಚಿತ್ರದಲ್ಲಿ ಮನೋಜ್ಞವಾಗಿ ನಟಿಸಿದ್ದರು. ವಾಸುಕಿ ವೈಭವ ಮತ್ತು ಅಜನೀಶ ಲೋಕನಾಥ ಅವರ ಸಂಗೀತ ಸಂಯೋಜನೆ ಇರುವ ಸಿನಿಮಾದ ಹಾಡುಗಳನ್ನು ಈಗಲೂ ಜನರು ಗುನುಗುತ್ತಾರೆ. ದಡ್ಡ ದಡ್ಡ, ಅರೆರೆ ಅವಳ ನಗುವಾ, ಹೇ ಶಾರದೇ ಈ ಹಾಡುಗಳು ಈಗಲೂ ಜನರ ಅಚ್ಚುಮೆಚ್ಚು. ಈ ಚಿತ್ರವು 66 ನೇ ರಾಷ್ಟ್ರೀಯ ಚಲನಚಿತ್ರ ಉತ್ಸವದಲ್ಲಿ ಅತ್ಯುತ್ತಮ ಮಕ್ಕಳ ಚಿತ್ರ ಪ್ರಶಸ್ತಿ ಪಡೆಯಿತು. 2018ರ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಯಲ್ಲಿ Best Family entertainer ಸಿನಿಮಾ ಪ್ರಶಸ್ತಿಯನ್ನು ಪಡೆದುಕೊಂಡಿತ್ತು.